LĒMUMA PROJEKTS

**Par projektu “Infrastruktūras izveide Alūksnē, Alūksnes novadā, 2. kārta”**

Ņemot vērā Ministru kabineta 2023. gada 17. oktobra noteikumus Nr. 593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi”, Centrālās finanšu un līguma aģentūras izsludināto projekta pieteikumu atlasi “6.1.1.3. Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku, 1. kārta, 2. uzsaukums”,

pamatojoties uz Pašvaldību likuma 4. panta pirmās daļas 2., 3. un 12. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzienu 1.1. un Uzdevumu 1.5., Rīcības virzienu 3.2., Investīciju plāna 2022.-2027. gadam 1.3.4. punktu,

1. Atbalstīt projekta “Infrastruktūras izveide Alūksnē, Alūksnes novadā, 2.kārta” pieteikuma iesniegšanu Centrālajā finanšu un līgumu aģentūrā.
2. Apstiprināt projekta kopējās indikatīvās izmaksas 519 251,01 EUR (pieci simti deviņpadsmit tūkstoši divi simti piecdesmit viens *euro* 1 cents), tajā skaitā:
   1. projekta attiecināmās indikatīvās izmaksas 494 117,65 EUR (četri simti deviņdesmit četri tūkstoši viens simts septiņpadsmit *euro* 65 centi), no tiem:
      1. 420 000 EUR (četri simti divdesmit tūkstoši *euro*) Taisnīgas pārkārtošanās fonda finansējums;
      2. 74 117,65 EUR (septiņdesmit četri tūkstoši viens simts septiņpadsmit *euro* 65 centi) Alūksnes novada pašvaldības līdzfinansējums.
   2. ārpusprojekta indikatīvās izmaksas 25 133,36 EUR (divdesmit pieci tūkstoši viens simts trīsdesmit trīs *euro* 36 centi) Alūksnes novada pašvaldības finansējums.
3. Projekta atbalsta gadījumā Alūksnes novada pašvaldības līdzfinansējumu paredzēt no pašvaldības 2025. gada budžeta līdzekļiem.
4. Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 50 % apmērā no projektam piešķirtā Taisnīgas pārkārtošanas fonda finansējuma.
5. Projekta atbalsta gadījumā projekta priekšfinansēšanas nodrošināšanai ņemt aizņēmumu Valsts kasē, indikatīvi 210 000 EUR (divi simti desmit tūkstoši *euro*). Gadījumā, ja Valsts kases aizņēmums netiek piešķirts projektā paredzētajā apjomā, sastādot ikgadējo budžetu, finansējumu projekta īstenošanai nodrošināt, to paredzot no pašvaldības 2025. gada budžeta līdzekļiem, kas nesaistīti ar aizņēmumu līdzekļiem un Eiropas Savienības fondu vai citu projektu līdzekļiem.
6. Ārpusprojekta izmaksas, kas indikatīvi sastāda 25 133,36 EUR (divdesmit pieci tūkstoši viens simts trīsdesmit trīs *euro* 36 centi), paredzēt segt no pašvaldības budžeta līdzekļiem.